Diari Oficial de la Generalitat Valenciana


Sumari del DOGV 8553, del 22-05-2019 (2019/4976)

RESOLUCIÓ de 10 de maig de 2019, del director general d'Obres Públiques, Transport i Mobilitat, sobre delegació de l'exercici de competències en les persones titulars dels caps dels serveis territorials de Transport.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8553

Data del DOGV
:   22-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4976


Data del document
:   10-05-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 10 de maig de 2019, del director general d'Obres Públiques, Transport i Mobilitat, sobre delegació de l'exercici de competències en les persones titulars dels caps dels serveis territorials de Transport.  
 [2019/4976]  
Després de l'experiència en la gestió, i d'acord amb el principi d'eficàcia que regeix l'actuació de les administracions públiques, el volum i la diversitat d'assumptes que han de ser resolts per la persona titular de la Direcció General d'Obres Públiques, Transport i Mobilitat, en les matèries que li han sigut atribuïdes, fan necessari delegar l'exercici de part de les seues competències en els Serveis Territorials de Transport, a l'efecte de dotar de major agilitat la gestió dels assumptes la competència dels quals té assignada aquesta conselleria.  
En virtut d'això, i de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i en ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer. Delegació  
Delegar en les persones titulars dels caps dels serveis territorials de Transport a Alacant, Castelló i València d'aquesta conselleria, l'exercici de les competències següents:  
1. La iniciació dels procediments sancionadors per infraccions greus i lleus tipificades com a tals en la Llei 6/2011, d'1 d'abril, de la Generalitat, de mobilitat de la Comunitat Valenciana.  
2. La iniciació dels procediments sancionadors per infraccions molt greus, greus i lleus tipificades com a tals en la Llei 13/2017, de 8 de novembre, de la Generalitat, del taxi de la Comunitat Valenciana.  
  
3. La iniciació dels procediments sancionadors per infraccions molt greus, greus i lleus tipificades com a tals en la Llei 16/1987, de 30 de juliol, d'ordenació dels transports terrestres, i en el Reial decret 1211/1990, de 28 de setembre, pel qual s'aprova el Reglament de la Llei d'ordenació dels transports terrestre.  
  
Segon. Revocació i avocació  
La present delegació de competències podrà ser revocada en qualsevol moment per l'òrgan delegant, de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 9.6 de la Llei 40/2015, d'1 d'octubre, de Règim jurídic del sector públic.  
La delegació de competències que s'efectua a través de la present resolució s'entén sense perjudici que, en qualsevol moment, la persona titular de la direcció general competent en matèria de transport puga reclamar el coneixement i resolució de quants assumptes estime oportuns, en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
  
  
Tercer. Constància expressa de la delegació  
Sempre que es faça ús d'aquesta delegació de competències, haurà de fer-se constar expressament en l'acte que s'adopte, i es consideraran dictats per l'òrgan delegant, sense que hi càpia la delegació de competències delegades, excepte autorització expressa d'una llei, de conformitat amb el que s'estableix en els apartats 4 i 5 de l'article 9 de la Llei 40/2015, d'1 d'octubre, de règim jurídic del sector públic.  
  
Quart. Entrada en vigor  
La present resolució farà efecte a partir de l'endemà de la publicació en el Diari Oficial de la Generalitat Valenciana.  
  
Contra aquesta resolució, que no esgota la via administrativa, podrà interposar-se recurs d'alçada, davant la Secretaria Autonòmica d'Habitatge, Obres Públiques i Vertebració del Territori, en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que hi estimen pertinent.  
  
València, 10 de maig de 2019.- El director general d'Obres Públiques, Transport i Mobilitat: Carlos Domingo Soler.